የአይቮሪኮስት የወደብ ማስፋፊያ ሥራ አገሪቷን የቀጣናው የንግድ ማዕከል ያደርጋታል ተባለ
አይቮሪኮስት በአንድ ቢሊየን ዮሮ የአቢጃንን ወደብ ለማስፋፋት የጀመረችው ስራ ሀገሪቷን የምዕራብ አፍሪካ የንግድ ማዕከል እድትሆን ያስችላታል ተባለ፡፡የወደብ ማስፋፊያ ሥራው አሁን ላይ 3ሺህ 500 ኮንቴይነር ማስተናገድ የሚችለውን የአቢጃን ወደብ አቅም ወደ 14 ሺህ ኮንቴይነር ከፍ ያደርገዋል ተብሏል፡፡አይቮሪኮስት በአቢጃን ወደብ ላይ እያከናወነች ያለው ስራ ኢኮኖሚያዊ አቅሟን ከማሳደግ በተጨማሪ መደብ የሌላቸውን የምዕራብ አፍሪካ ሀገራት ኢኮኖሚ እንዲያንሰራራ የራሱን ሚና እንደሚጫወት ተመልክቷል፡፡በአቢጃን ወደብ አማካኝነት በሚደረግ የንግድ ልውውጥ ብቻ ከ80 በመቶ በላይ የሚገመተውን የጉምሩክ ገቢ ሀገሪቱ እንደምታገኝ መረጃዎች ይጠቁማሉ፡፡በ1950ዎቹ እንደተገነባ የሚነገርለት ይህ ወደብ ወደ ሀገር ውስጥ ከሚገቡ እና ከሚወጡ ምርቶች ጋር በተገናኘ የነበረውን የወደብ መጨናነቅ ችግር ለመቅረፍ የሚያስችለው የዝግጅት ሥራ ከሁለት ዓመት በፊት እንደተጀመረ ታውቋል፡፡በምዕራብ አፍሪካ በጣም ከሚጨናነቁ ወደቦች አንዱ የሆነው የአቢጃን ወደብ ከኢቮሪኮስት በተጨማሪ እንደ ማሊ፣ ቡርኪና ፋሶ እና ኒጀር ያሉ የባህር በር የሌላቸውን ሀገራትን በባህር ከተቀረው ዓለም ጋር የሚያገናኝ ነውም ተብሏል፡፡ወደቡ በየአመቱ 20 ሚሊዮን ቶን የሚደርሱ ሸቀጦች እና የግብርና ውጤቶች እንደሚሸጋገሩበት መረጃዎች የሚያመለክቱ ሲሆን የማስፋፊያ ሥራቸው ሥራ ሲጠናቀቅ የወደቡ አቅም ከ3ሺህ 500 ኮንቴይነር ወደ 14 ሺህ ኮንቴይነር ከፍ ይላል ነው የተባለው፡፡ሀገሪቷ በማስፋፊያ ሥራው የቀድሞውን ወደብ ከማደስ በተጨማሪ ሁለተኛ የኮንቴይነር ተርሚናል እየገነባች እንደሆነ  ዩሮ ኒውስ ዘግቧል፡፡እኤአ በነሐሴ  2019 የወደብ  ማስፋፊያ ፕሮጀክቱን ለማጠናቀቅ ዕቅድ የተያዘ ሲሆን ስራው ባለፉት ሁለት አመታት ከግማሽ በላይ መጠናቀቁም ተመልክቷል፡፡ይህ በቻይና ኩባንያ በመገንባት ላይ ያለው ወደብ አይቮሪኮስትን ለግምባታው ከአንድ ቢሊዮን ዩሮ በላይ  ወጪ  ልታደርግ እንደምትችል ተገምቷል፡፡